Document ID: 32004D0522

ODLOČBA KOMISIJE
z dne 28. aprila 2004
o spremembi Direktive 2001/32/ES o priznavanju varovanih območij, izpostavljenih posebni nevarnosti za zdravstveno varstvo rastlin
(notificirano pod dokumentarno številko K(2004) 1582)
(Besedilo velja za EGP)
(2004/522/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 2000/29/ES z dne 8. maja 2000 o varstvenih ukrepih proti vnosu organizmov, škodljivih za rastline ali rastlinske proizvode, v Skupnost in proti njihovemu širjenju v Skupnosti (1) in zlasti prvega pododstavka člena 2(1)(h),
ob upoštevanju naslednjega:
(1)
Člen 20 Akta o pristopu iz leta 2003 se nanaša na Prilogo II k navedenemu Aktu, ki vsebuje prilagoditve pravnega reda, zahtevane v skladu s pristopom. Vendar Priloga II načeloma upošteva samo prilagoditve aktov pred datumom ustavitve pristopnih pogajanj, tj. 1. novembrom 2002.
(2)
Potrebno je torej opraviti dodatne prilagoditve pravnega reda, zlasti aktov, sprejetih po tem datumu, kakor tudi aktov, ki jih ni bilo mogoče vključiti v Prilogo II ali ki jih je treba prilagoditi zaradi spremenjenih okoliščin.
(3)
Direktiva Komisije 2001/32/ES o z dne 8. maja 2001 priznavanju varovanih območij v Skupnosti, izpostavljenih posebni nevarnosti za zdravstveno varstvo rastlin in razveljavitvi Direktive 92/76/EGS (2), je bila spremenjena nekajkrat po 1. novembru 2002 v zvezi z nekaterimi določbami, ki so bile prilagojene v skladu z Aktom o pristopu iz leta 2003.
(4)
Zaradi jasnosti je primerno določiti posodobljen popoln seznam takih območij. V skladu s tem je treba Direktivo 2001/32/ES ustrezno spremeniti.
(5)
Ukrepi, predvideni s to odločbo, so v skladu z mnenjem Stalnega odbora za zdravstveno varstvo rastlin -
SPREJELA NASLEDNJO ODLOČBO:
Člen 1
Direktiva 2001/32/ES se spremeni:
1.
Člen 1 se nadomesti z naslednjim:
„Člen 1
Območja v Skupnosti, ki so našteta v Prilogi, so priznana kot varovana območja, navedena v prvem pododstavku člena 2(1)(h) Direktive 2000/29/ES, v zvezi s škodljivimi organizmi, ki so našteti v prilogi k tej direktivi ob njihovih imenih.
V primeru točke (a)(3.1) Priloge je navedeno območje na Cipru priznano do 31. marca 2006.
V primeru točke (a)(6) Priloge so navedena območja v Latviji, Sloveniji in Slovaški priznana do 31. marca 2006.
V primeru točke (a)(11) Priloge je navedeno območje na Cipru priznano do 31. marca 2006.
V primeru točke (a)(13) Priloge sta navedeni območji na Cipru in Malti priznani do 31. marca 2006.
V primeru točke (b)(2) Priloge, in sicer za Irsko, Italijo (Apulia, Emilia-Romagna: pokrajine Forlí-Cesena, Parma, Piacenza in Rimini; Lombardija; Trentino-Alto Adige: avtonomna pokrajina Trento; Veneto: razen v pokrajini Rovigo skupnosti Rovigo, Polesella, Villamarzana, Fratta Polesine, San Bellino, Badia Polesine, Trecenta, Ceneselli, Pontecchio Polesine, Arquà Polesine, Costa di Rovigo, Occhiobello, Lendinara, Canda, Ficarolo, Guarda Veneta, Frassinelle Polesine, Villanova del Ghebbo, Fiesso Umbertiano, Castelguglielmo, Bagnolo di Po, Giacciano con Baruchella, Bosaro, Canaro, Lusia, Pincara, Stienta, Gaiba, Salara in v pokrajini Padova skupnosti Castelbaldo, Barbona, Piacenza d'Adige, Vescovana, S. Urbano, Boara Pisani, Masi in v pokrajini Verona skupnosti Palù, Roverchiara, Legnago, Castagnaro, Ronco all'Adige, Villa Bartolomea, Oppeano, Terrazzo, Isola Rizza, Angiari), Latvijo, Litvo, Avstrijo (Burgenland, Koroška, Spodnja Avstrija, Tirolska (upravno okrožje Lienz), Štajerska, Dunaj), Slovenijo in Slovaško, se navedena območja priznajo do 31. marca 2006.
V primeru točke (d)(1) Priloge se navedeno območje v Litvi prizna do 31. marca 2006.
V primeru točke (d)(3) Priloge se navedeno območje na Malti prizna do 31. marca 2006.“
2.
Priloga se spremeni v skladu s Prilogo k tej odločbi.
Člen 2
Ta odločba se uporablja na podlagi veljavnosti Pogodbe o pristopu Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške in se začne uporabljati od začetka njene veljavnosti.
Člen 3
Ta odločba je naslovljena na države članice.
V Bruslju, 28. aprila 2004

Labels: 20
18
16
6